વિદેશ મંત્રાલયનાં પ્રવક્તા વિકાસ સ્વરૂપે કહ્યું કે બ્રિટનનાં હાઇકમિશ્નને પત્ર લખીને વિજય માલ્યાનાં પ્રત્યાર્પણની માંગ કરવામાં આવી છે. તેનાં માટે વિજય માલ્યા પર બ્રિટનનાં વિઝાનાં નિયમોનું ઉલ્લંઘન કરાયાનો હવાલો નાખવામાં આવ્યો છે. તેમણે કહ્યું કે વિજય માલ્યા ટૂરિસ્ટ વિઝા પર બ્રિટન ગયા હતા. ખુદ માલ્યાએ કહ્યું હતું કે તેઓ એક કોન્ફરન્સમાં ભાગ લેવા માટે બ્રિટન ગયા હતા. જેની પરવાનગી ટૂરિસ્ટ વિઝા પર નથી આપવામાં આવી. આ સાથે જ વિદેશ મંત્રાલયે પોતાનાં પત્રમાં માલ્યાની વિરુદ્ધ બિનજામીન પાત્ર વોરન્ટ ઇશ્યુ કરવા, પાસપોર્ટ રદ્દ કરવા અને તપાસ એજન્સીઓ સામે પુછપરછ માટે હાજર થવાની વાત કરી છે.